Tour-vinner Wiggins: - Bevisene er overveldende
- Jeg har egentlig aldri kjørt mot ham, det er en myte. Jeg kjørte mot ham én gang i Criterium International i 2004, men ikke Tour de France, sier Bradley Wiggins i et intervju med Sky, der han fikk spørsmål om han hadde mistanker mot sin tidligere konkurrent. - Men jeg har vært involvert i profesjonell sykling i lang tid og jeg har lært meg hva det krever å trene for å vinne Tour de France og som jeg sa i begynnelsen: jeg er ikke overrasket. Jeg hadde en god idé om hva som skjedde, sier briten videre. BAKGRUNN:SYKKELVERDEN FÅR SE BEVISENE MOT LANCE ARMSTRONG Natt til torsdag offentliggjorde Det amerikanske antidopingbyrået (USADA) 1000 sider bevismateriale med blant annet 26 vitnemål.Dopingbruken i US Postal-laget fikk betegnelsen «det mest sofistikerte dopingprogrammet verden har sett» og selv Lance Armstrongs nærmeste hjelper i sykkelfeltet, George Hincapie, har valgt å legge alle kortene på bordet. Reaksjonene har ikke latt vente på seg. Sykkelekspert Mads Kaggestad mener det har sett svart ut for Armstrong lenge, mens den norske Garmin-rytteren Lars Petter Nordhaug tror det er det han selv kaller «dodgy» ryttere i sykkelfeltet den dag i dag etter at de er blitt tatt for doping tidligere. Det vekket ogsp oppsikkt at mangeårig US Postal-rytter, og nåværende norsk sykkelsjef, Steffen Kjærgaard i går innrømmet å ha brukt sprøyter i sin tid som syklist for Lance Armstrongs lag over fire år.Årets Tour de France-vinner og OL-vinner i temporittet på hjemmebane i London bare uken etter, er ikke overrasket over bevismengden. - Jeg forventet ikke så mye egentlig. Det har kommet ut og det er hva det er. Det er ganske mye og ødeleggende, og bevisene er overveldende. Det bringer en slutt på etterforskningen og det som har foregått over år. Nå kan vi kanskje se fremover, sier 32-årige Wiggins videre.
Han har bare kjørt mot Lance Armstrong (41) én gang, men årets Tour de France-vinner Bradley Wiggins (32) hadde likevel en mistanke om hva som skjedde.